armvectores/hy_wikipedia_2023 huggingface dataset:
Իգոր Նևերով

Իգոր Նևերով (ռուս.՝ И́горь Святосла́вович Неве́ров, հունիսի 20, 1956(1956-06-20), Մոսկվա, ԽՍՀՄ), խորհրդային և ռուսական դիվանագետ։ 2018 թվականի սեպտեմբերի 29-ից Ռուսաստանի Դաշնության Նախագահի աշխատակազմի արտաքին քաղաքականության վարչության պետ։


== Կենսագրություն ==
Ավարտել է ԽՍՀՄ ԱԳՆ Մոսկվայի միջազգային հարաբերությունների պետական ինստիտուտը (1978)։ 1978 թվականից սկսել է զբաղվել դիվանագիտական գործունեությամբ։

1978-1984 թվականներին՝ ԱՄՆ-ում ԽՍՀՄ դեսպանատան կցորդ։
1984-1987 թվականներին՝ ԽՍՀՄ ԱԳՆ ԱՄՆ-ի և Կանադայի բաժնի աշխատակից։
1987-1992 թվականներին՝ ԽՍՀՄ դեսպանության երկրորդ քարտուղար, ապա ԱՄՆ-ում Ռուսաստանի դեսպան։
1992-1994 թվականներին՝ Ռուսաստանի ԱԳՆ Հյուսիսային Ամերիկայի դեպարտամենտի ռազմաքաղաքական խնդիրների բաժնի ղեկավար։
1994-1998 թվականներին՝ Ռուսաստանի ԱԳՆ Հյուսիսային Ամերիկայի դեպարտամենտի փոխտնօրեն։
1998-2002 թվականներին՝ ԱՄՆ-ում Ռուսաստանի դեսպանատան դեսպանորդ խորհրդական։
2002 թվականի սեպտեմբերից-2009 թվականի սեպտեմբերը՝ Ռուսաստանի ԱԳՆ Հյուսիսային Ամերիկայի դեպարտամենտի տնօրեն։
2004 թվականի սեպտեմբերի 13-ից-2010 թվականի փետրվարի 16-ը՝ Ռուսաստանի ԱԳՆ կոլեգիայի անդամ։
2009 թվականի սեպտեմբերի 4-ից-2014 թվականի մայիսի 7-ը՝ Շվեդիայում Ռուսաստանի արտակարգ և լիազոր դեսպան։
2014 թվականի մայիսի 12-ից՝ Ռուսաստանի ԱԳՆ Երկրորդ եվրոպական դեպարտամենտի տնօրեն։
2014 թվականի օգոստոսի 11-ից՝ Ռուսաստանի ԱԳՆ կոլեգիայի անդամ։
2018 թվականի սեպտեմբերի 29-ից՝ Ռուսաստանի Դաշնության Նախագահի աշխատակազմի արտաքին քաղաքականության վարչության պետ։


== Ընտանիք ==
Կինը՝ Ելենա Նևերովը, Մոսկվայի միջազգային հարաբերությունների պետական ինստիտուտում անգլերենի դասախոս է։ Նրանք ունեն երկու դուստր։


== Պարգևներ ==
Բարեկամության շքանշան (2009 թվականի օգոստոսի 18)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա դիվանագիտական ծառայության համար։
Պատվո շքանշան (2016 թվականի օգոստոսի 26)՝ Ռուսաստանի Դաշնության արտաքին քաղաքական կուրսի իրականացման գործում ունեցած մեծ ավանդի և երկարամյա բարեխիղճ աշխատանքի համար։


== Դիվանագիտական աստիճան ==
Արտակարգ և լիազոր դեսպան (2008 թվականի հուլիսի 28)։


== Ծանոթագրություններ ==


== Արտաքին հղումներ ==
Կենսագրությունը Ռուսաստանի ԱԳՆ կայքում
Կենսագրություն Շվեդիայում Ռուսաստանի դեսպանատան կայքում
Թխկի մանրատերև

Թխկի գեղեցիկ (լատ.՝  Acer mono  Maxim), թխկազգիների ընտանիքի, թխկի ցեղի բույս։


== Նկարագրություն ==
Ծառ է մինչև 15 մ բարձրությամբ, կարճ բնով, որի տրամագիծը հասնում է մինչև 50 սմ- ի և ծածկված է մոխրավուն կեղևով։ Երիտասարդ
ընձյուղները մազմզուկապատ են, հազվադեպ մերկ, բաց գույնի, դեղնավուն կամ մոխրավուն։ Կարճացած ընձյուղների վրա տերևները միշտ 5 բլթականի են' 6- 11 սմ երկարությամբ և 9- 12 սմ լայնությամբ, մերկ, կլորավուն, սրտանման կամ սեպաձև հիմքով։ Բլթակները եռանկյունի են կամ օվալ-եռանկյունի, ամբողջաեզր։ Ծաղկաբույլերը վահանանման հուրաններ են, կազմված 15- 30 ծաղիկներից, որոնք բաց դեղնավուն են, սև ծիրանագույն սկավառակով։ Թևապտուղները միմյանցից հեռանում են համարյա ուղիղ անկյան տակ։ Ծաղկում է մայիսին, պտուղները հասունանում են օգոստոսին։ Գեղեցիկ պարկային ծառ է, որը ուշադրության է արժանի։


== Տարածվածություն ==
Տարածված է ճեռավոր Արևելքում, Կորեայում, հյուսիսարևելյան Չինաստանում։ Աճում է լայնատերև և խառը անտառներում, անտառաեզրերում։ Հանդիսանում է ասեղնալայնատերև անտառների բնորոշ տեսակներից մեկը։ Հայաստանում մշակվում է Երևանում, Վանաձորում, Սևանում։ Ամենուրեք լավ է աճում, բայց Երևանում որոշ չափով տուժում է օդի չորությունից, և սովորաբար ամռան երկրորդ կեսին տերևները արևային այրվածքներ են ստանում։


== Ծանոթագրություններ ==
Վիսկոզ

Վիսկոզ ( լատ.՝ viscosus — մածուցիկ, կպչուն), թաղանթանյութի քսանտոգենատի խիտ լուծույթը նատրիումի հիդրօքսիդի նոսր ջրային լուծույթում։ Նարնջադեղին մածուցիկ հեղուկ է, խտությունը՝ 1120 կգ/մ3։ Պարունակում է 6-9% թաղանթանյութ, 5-8% NaOH, 2-2,5% կապված ծծումբ։ Ստանում են հիմնականում փայտանյութից, որը մշակում են նատրիումի հիդրօքսիդի լուծույթով (մերսերացում), ենթարկում օքսիդացնող դեստրուկտման, ապա քսանտոգենացնում (ծծմբածխածնով) և լուծում NaOH-ի լուծույթում։ Վիսկոզն օգտագործվում է վիսկոզային մանրաթել, թաղանթ (ցելոֆան) և արհեստական կաշի ստանալու համար։
Problem (երգ, Արիանա Գրանդե)

Անվան այլ կիրառումների համար տե՛ս՝ Problem (այլ կիրառումներ)«Problem», ամերիկացի երգչուհի Արիանա Գրանդեի երգն է, համագործակցությամբ ավստրալիացի ռեփեր Իգի Ազալիայի հետ։ Երգը թողարկվել է 2014 թվականի ապրիլի 28-ին, որպես Արիանա Գրանդեի «My Everything» կոչվող երկրորդ ստուդիական ալբոմի առաջին սինգլ։ Երգը գրվել է Մաքս Մարտինի, Սավան Կոտեչայի, Իլյա Սալմանզադեի, Իգի Ազալիայի և Արիանա Գրանդեի կողմից։
Երգը իր թողարկման առաջին շաբաթում վաճառվել է 438,000 օրինակով։


== Տեսահոլովակ ==

2014 թվականի ապրիլի 10-ին նկարահանվել է երգի բառերով հոլովակը, որի պերմիերան կայացել է Արիանա Գրանդեի VEVO ալիքում ապրիլի 30-ին, 2014։ Բառերով հոլովակը, որում նկարահանվել են Արիանա Գրանդեն և Իգի Ազալիան, սև-սպիտակ գույների մեջ է։
Երգի պաշտոնական տեսահոլովակը, որի ռեժիսորն է The Young Astronauts-ը, նկարահանվել է 2014 թվականի ապրիլի 29-ին։ Մեկ ամիս անց՝ մայիսի 30-ին, Արիանա Գրանդեի VEVO ալիքում կայանում է տեսահոլովակի պրեմիերան։ Բացի երգի կատարողներ՝ Արիանայից և Իգի Ազալիայից, տեսահոլովակի մի քանի կադրում նկարահանվել է նաև ամերիկացի ռեփեր Բիգ Շոնը։
Երգի բառերը հոլովակը առաջադրվել է «Լավագույն բառերով հոլովակ» մրցանակին MTV Video Music Awards 2014 մրցանակաբաշխությունում սակայն չի հաղթել։ Երգի պաշտոնական տեսահոլովակը նույն մրցանակաբաշխությունում առաջադրվել է «Լավագույն համագործակցություն», «Կնոջ լավագույն տեսահոլովակ» և «Լավագույն փոփ տեսահոլովակ» մրցանակներին, սակայն հաղթել է միայն վերջինում։ Դա նաև Արիանա Գրանդեի առաջին հաղթանակն էր MTV Video Music Awards մրցանակաբաշխությունում։


== Երգացանկ ==
CD սինգլ«Problem» - 3։14
«Problem» (Dawin Remix) - 3։25
«Problem» (Noodles & Devastator Remix) - 3։12
«Problem» (Kassiano Remix) - 4։21Թվային ներբեռնում«Problem» – 3։14Թվային ներբեռնում - ալտերնատիվ տարբերակ«Problem» (Իգի Ազալիայի և Ջեյ Բալվինի մասնակցությամբ) - 3։13Թվային ներբեռնում - ռեմիքսների սինգլ«Problem» (Dawin Remix) - 3։25
«Problem» (Noodles & Devastator Remix) - 3։12
«Problem» (Kassiano Remix) - 4։21


== Հիթ-շքերթներ ==


== Հավաստագրումներ ==
}}


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Վինսոն լեռնազանգված

Վինսոն լեռնազանգված, ամենաբարձր լեռնազանգվածը Անտարկտիդայում։ Վինսոն լեռնազանգվածը Էլսուորթ լեռան մի մասն է և տեղակայված է Հարավային բևեռից 1200 կմ հեռավորության վրա։ Լեռնազանգվածի երկարությունը 21 կմ է, իսկ լայնությունը՝ 13 կմ։ Լեռնազանգվածի գոյության մասին հայտնի դարձավ 1958 թվականի հունվարին ամերիկյան ինքնաթիռների ավիաղետի հետևանքով։ 1961 թվականին լեռնազանգվածն անվանվեց Վինսոն ի պատիվ ամերիկյան Ջորջիա նահանգի հայտնի քաղաքական գործիչ Կառլ Վինսոնի, որը մեծապես աջակցում էր Անտարկտիդան բացահայտող նվիրյալներին։ Լեռնազանգվածի ամենաբարձր կետը Վինսոն գագաթն է (4892 մ), որը «Յոթ գագաթ» ալպինիստական նախագծի մասն է։ 2006 թվականի նոյեմբերի 1-ին Ամերիկայի Միացյալ Նահանգների Անտարկտիդայի տեղանունների կոմիտեն (USACAN) Վինսոն լեռնազանգվածն ու Վինսոն լեռը հայտարարեց որպես առանձին միավորներ։


== Կլիմա ==
Վինսոն լեռան կլիման կարգավորում են բևեռային սառցածածկույթները, ինչի հետևանքով ստեղծվում են մեծ մասամբ կայուն եղանակային պայմաններ՝ բնորոշ ցանկացած բևեռային կլիմայի։ Այստեղ շատ են ուժեղ սառը օդային քամիներն ու ձնահյուսքերը։ Չնայած տարեկան ձնահյուսքերը ցածր են Վինսոն լեռան վրա սակայն քամիների հետևանքով տարեկան տեղումների քանակը հասնում է 46 սմ-ի։ Ամառային ամիսների (նոյեմբեր-հունվար) ընթացքում արևափայլի տևողությունը կազմում է 24 ժամ։ Այդ ամիսներին միջին ջերմաստիճանը -30 °C է և արևի ինտենսիվ ճառագայթները կարող են հալեցնել միայն մուգ առարկաների վրա եղած ձյունը։


== Ծանոթագրություններ ==
Հեռացիր, չդիպչես իմ շրջագծերին

«Հեռացիր, չդիպչես իմ շրջագծերին» (տարբերակներ՝ «Ձեռք չտաս իմ քարտեզներին», «Մի դիպիր իմ շրջագծերին», «Խփիր գլխիս, բայց ոչ գծագրերիս», լատ.՝ Noli turbare circulos meos!), թևավոր արտահայտություն, որը վերագրվում է Արքիմեդին։ Արքիմեդն իբր թե տվել է այդ «հպարտ պատասխանը» հռոմեացի զինվորին, որը Սիրակուզայի վրա հարձակման ժամանակ պահանջում է, որ Արքիմեդն ընդհատի իր գիտական աշխատանքը, և ապա սպանում է նրան։


== Ծագում ==
Շատ քիչ տեղեկություններ են հայտնի Արքիմեդի կյանքի մասին, այդ իսկ պատճառով նրա կենսագրությունը լի է առասպելներով։ Մ.թ.ա. 212 թվականին հռոմեացի զինվորի ձեռքով մահը ևս լեգենդների ծնունդ է դարձել։ Պլուտարքոսը մեր թվարկության սկզբում, ի թիվս այլ տարբերակների, տեսարանը նկարագրում է հետևյալ կերպ. հռոմեական զորքերը մ.թ.ա. 3-րդ դարում ներխուժում են մեծ մաթեմատիկոս և մեխանիկ Արքիմեդի հայրենի Սիրակուզա քաղաքը։ Նվաճող բանակի զինվորներից մեկը մոտենում է Արքիմեդին այն պահին, երբ նա փռել էր իր երկրաչափական գծագրերը և խիստ զբաղված էր մեխանիկական հաշիվներով։ Զինվորը պահանջում է, որ Արքիմեդը հետևի իր հրամանատարին՝ Մարցիալին։ Արքիմեդը խնդրում է ժամանակ տալ խնդրի լուծման համար, սակայն գազազած զինվորը չի խնայում ոչ Արքիմեդին, ոչ գծագրերը, և թրով սպանում է նրան։ Սակայն ոչ Պլուտարքոսը, ոչ Լիվիոսը չեն հիշատակել Արքիմեդի վերջին խոսքերը։
Առաջին անգամ արտահայտությունը լատիներեն Noli, obsecro, istum disturbare («Խնդրում եմ, ձեռք մի տուր սրանց») ձևով հանդես է եկել Վալերիուս Մաքսիմուսի մոտ։ 12-րդ դարում Արքիմեդն արդեն «խոսել է» Իոանես Ցեցեսի բառերով և հունարեն. «Երիտասարդ, հեռու մնա իմ նկարներից»։ Հիշատակումը, որ գծագրերը նկարված են եղել ավազի վրա, ևս վերագրվում է ուշ ժամանակաշրջանի։
Ավանդության մեջ ասվում է, որ Արքիմեդը աղերսում է հռոմեացուն. «Խփի՛ր գլխիս, բայց ոչ գծագրերիս»։ Պատմում են, որ հռոմեական զորավարը՝ Կլավիդիոս Մարցիալը, որը գլխավորում էր սիցիլիական արշավանքը, խիստ վրդովվում է և ապիկար զինվորին վռնդում է բանակից՝ որպես հանցագործի, իսկ Արքիմեդի հարազատներին արժանացնում է մեծ պատվի։


== Ծանոթագրություններ ==


== Գրականություն ==
Не трогай моих кругов!. // К. Душенко. Большой словарь цитат и крылатых выражений. Издательство: Эксмо, 2011.
Rorres Chris։ «Death of Archimedes: Sources»։ Курантовский институт математических наук։ Արխիվացված է օրիգինալից 2006-12-10-ին։ Վերցված է 2014-05-26  (անգլ.)
Sherman Stein. Archimedes, What Did He Do Besides Cry Eureka? 1999. 168 с. ISBN 0-88385-718-9. (անգլ.)
Ալեքսանդրա Շևչենկո

Ալեքսանդրա Շևչենկո (ուկրաիներեն՝ Олександра Шевченко, ապրիլի 24, 1988(1988-04-24), Խմելնիցկի, Ուկրաինական ԽՍՀ, ԽՍՀՄ), ուկրաինական «Femen» շարժման համահիմնադիր, ակտիվիստ և առաջնորդ։


== Կենսագրություն ==
Ալեքսանդրա Շևչենկոն ծնվել է Խմելնիցկի քաղաքում, 1988 թվականի ապրիլի 24-ին։ 2008 թվականի ապրիլի 10-ին Ալեքսանդրա Շևչենկոն Օքսանա Շաչկոյի հետ Կիևում մասնակցել է Աննա Գուցոլի կազմակերպած ուկրաինական չգրանցված կանանց շարժմանը։ Ակտիվիստները բողոքել են ուկրաինացի կանանց սեռական շահագործման դեմ։
2011 թվականի վերջին Ալեքսանդրա Շևչենկոն, Իննա Շևչենկոյի և Եվգենիա Կրայզմանի կազմակերպած շարժումները հասել է միջազգային մակարդակի․ հոկտեմբերի 31 ակտիվիստները բողոքել են ֆրանսիացի քաղաքական գործիչ Դոմինիկ Ստրոս-Կանի դեմ։ Նոյեմբերի 5-ին Հռոմում կազմակերպած նրանց բողոքը եղել է իտալացի քաղաքական գործիչ Սիլվիո Բեռլուսկոնիի դեմ, հաջորդ օրը՝ Հռոմի պապի դեմ, նոյեմբերի 10-ին Ցյուրիխում տեղի ունեցած ակտիվիստների բողոքը եղել է մարմնավաճառության դեմ, դեկտեմբերի 9-ին Ալեքսանդր Շևչենկոն Մոսկվայի Քրիստոս Փրկիչ տաճարի մոտ բողոքել է Վլադիմիր Պուտինի դեմ։
2013 թվականին Ալեքսանդրա Շևչենկոն Բեռլինում բացել է «FEMEN» ուսումնական կենտրոնը, նույն թվականի փետրվարի 9-ին նա Բեռլինի կինոփառատոնում բողոքել է կանանց սեռական օրգանների ալյանդակման դեմ. նրա մերկ կրծքին գրված է եղել՝ «2013 թվականի մարտի 6-ին FEMEN-ի ակտիվիստուհիները, համագործակցելով ֆրանսիացի գրող Գալյա Աքերմանի հետ, ֆրանսերենով թողարկեցին իրենց առաջին գիրքը՝ "FEMEN" վերնագրով»։
2013 թվականի օգոստոսին Շևչենկոն քաղաքական ապաստան է ստացել Ֆրանսիայում։


== Անձնական կյանք ==
2014 թվականին Ալեքսանդրա Շևչենկոն ամուսնացել է սևաստոպոլցի ֆոտոլրագրող Դմիտրի Կոստյուկովի հետ։ Նրանք ծանոթացել են 2013 թվականին, երբ աշխատել են «New York Times» լույս տեսած FEMEN-ի մասին հոդվածի վրա։ Դմիտրի Կոստյուկովից Ալեքսանդրա Շևչենկոն ունի որդի՝ Թիմը Ж։ Ապրում է Փարիզում։


== Ֆիլմագրություն ==
2014, «Ուկրաինան հասարակաց տուն չէ», (անգլ.՝ Ukraine Is Not a Brothel) ավստրալացի ռեժիսոր Քիթի Գրինի վավերագրական ֆիլմը
2014, «Ես Ֆեմեն եմ» (ֆր.՝ Je suis Femen), Ալեն Մարգոյի ֆրանսիական վավերագրական ֆիլմը
2014, «Մերկ պատերազմ» (անգլ.՝ Naked War), ֆրանս-գերմանական վավերագրական ֆիլմ


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
FEMEN website
Femen закриє офіс в Україні, але діяльність не припинить
Активістки Femen втекли з України
[Активістки Femen втекли з України Femen Book (2013)]
Interview in der Zeit mit Alexandra Schewtschenko vom 12. Juni 2012
Alexandra Schewtschenko hat Femen nach Deutschland geholt, Artikel in der Badischen Zeitung vom 7. Mai 2013
Ukraine’s Feminist Shock Troops, Artikel in der New York Times über Alexandra Schewtschenko, 31. Mai 2013
Միկրոլուսաչափ

Միկրոլուսաչափ (միկրո․և լուսաչափ), լուսապատկերի (սպեկտրոգրամ, ռենտգենոգրամ) փոքր տեղամասերի օպտիկական խտությունը չափող սարք։ Միկրոլուսաչափը օպտիկական մեկ այլ սարքի՝ Դ և Ն սիտոմետրի տարատեսակն է, սակայն տարբերվում է դրանից մանրադիտակային օպտիկայի առկայությամբ, որը հնարավորություն է տալիս չափելու բավական փոքր (0, 003—0, 1 մմ) տեղամասեր։ ժամանակակից զգայուն միկրոլուսաչափով կարելի է չափել մինչև 3 միավորի հասնող օպտիկական խտություններ (0, 02 միավորի ճշտությամբ)։ Ըստ աշխատանքի սկզբունքի՝ միկրոլուսաչափերը լինում են միաճառագայթանի, երբ չափվող տեղամասով անցած լուսային ազդանշանը համեմատվում է չգրանցող միկրոլուսաչափի օպտիկական սխեման․ լամպ, 2․ լուսավորման դիաֆրագմա, 3․ միկրոսկոպիկ օբյեկտիվներ, 4․ օբյեկտ (սպեկտրոգրամ), 5․ ճեղք, 6․ օպտիկական սեպ, 7, սելենային ֆոտոէլեմենտ, 8․ օպտիկական խտությունների սանդղակ, 9․ գալվանաչափի հայելի, 10․ խտությունների սանդղակի փայլատապակի է լույսի ուղղակի ազդանշանի հետ, և երկճառագայթանի, որն աշխատում է կոմպենսացման մեթոդով։ Չափման արդյունքների գրանցման եղանակից կախված՝ միկրոլուսաչափերը լինում են ֆոտոէլեկտրական կամ տեսողական, ինչպես նաև չգրանցող (պատկերի յուրաքանչյուր տեղամասի առանձին չափումով) և գրանցող, որը միանգամից գծում է օպտիկական խտության բաշխման կորը։ Մ֊ի հատուկ տեսակ է իզոլուսաչափը, որը գծում է հավասար օպտիկական խտության գծերը (իզոֆոտեր)։ Լայն տարածում ունի նաև միկրոսպեկտրալուսաչափը, որտեղ, ի տարբերություն սովորական միկրոլուսաչափի, օգտագործվում եմ լույսի տարբեր մեներանգ ճառագայթներ։
Ռոբերտ Բունզեն

Ռոբերտ Բունզեն (գերմ.՝ Robert Wilhelm Bunsen մարտի 31, 1811(1811-03-31)[…], Գյոթինգեն, Kingdom of Westphalia[…] - օգոստոսի 16, 1898(1898-08-16)[…] կամ 1899, Հայդելբերգ, Բադենի Մեծ Դքսություն, Գերմանական կայսրություն[…]), գերմանացի քիմիկոս։ 
Ծնվել է 1911 թվականին, նրա հայրը` Քրիստիան Բունզենը (1770-1837) եղել է գրականության պրոֆեսոր, իսկ Ռոբերտ եղել է նրանք ընտանիքի չորրորդ տղան։ Սկզբնական կրթությունը ստացել է գիմնազիաներում, իսկ 1828 թվականին ընդունվել է Գյոթինգենի համալսարան, որտեղ ուսումնասիրել է քիմիա, ֆիզիկա և երկրաբանություն։
Մարբուրգի (1838-ից) և Հայդելբերգի (1852– 1889) համալսարանների պրոֆեսոր, Պետերբուրգի ԳԱ արտասահմանյան թղթակից–անդամ (1862)։ Ուսումնասիրել է արսենի մի շարք օրգանական միացություններ (1837– 1843)։ 1841 թվականին ստեղծել է ածխա–ցինկային գալվանական էլեմենտ, որի օգնությամբ հալված քլորիդների էլեկտրոլիզով ստացել է (1852–55) մետաղական մագնեզիումը, լիթիումը, կալցիումը, ստրոնցիումը, բարիումը։ 
Բունզենը մշակել է գազային վերլուծության ճշգրիտ եղանակներ, որոնք շարադրված են նրա «Գազաչափական մեթոդներ» (1857) աշխատության մեջ։ Տարբեր մետաղների գոլորշիներով գունավորված բոցի սպեկտրների ուսումնասիրությունները (1854-ից, Գուստավ Կիրխհոֆի հետ) հիմք դրեցին սպեկտրային վերլուծությանը, որի միջոցով հայտնաբերեցին ցեզիումը (1860), ռուբիդիումը (1861)։ Բունզենը քիմիկոս Հենրի Ռոսկոյի հետ հետազոտել է լույսի ազդեցությունը քիմիական պրոցեսների վրա, որով նպաստել է լուսաքիմիայի զարգացմանը։ Բունզենը․ մի շարք սարքերի հեղինակ է․ լուսաչափ՝ յուղային բծով (1843), գազայրիչ (1885), սառցային կալորիաչափ (1879) և այլն։ 
Բունզեին աշակերտել է քիմիկոս Հարություն Աբելյանը։


== Գրականություն ==
Храмов, Ю. А. Бунзен Роберт Вильгельм // Физики : Биографический справочник / Под ред. А. И. Ахиезера. — Изд. 2-е, испр. и доп. — М. : Наука, 1983. — С. 49. — 400 с. — 200 000 экз. — ББК 22.3гя2. — УДК 53(G).
Иностранные члены Российской академии наук XVIII—XXI вв.: Геология и горные науки. / Отв. редактор И. Г. Малахова. М.: ГЦ РАН, 2012. — 504 с. ISBN 978-5-904509-08-8 (эл. версия).


== Ծանոթագրություններ ==
(4799) Հիրասավա

(4799) Հիրասավա (անգլ.՝ Hirasawa), աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 8-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 2,47026 ա. մ., առավելագույնը մոտենում է 2,1573 ա. մ. հեռավորության վրա և հեռանում 2,7832 ա. մ.։ Արեգակի շուրջ մեկ ամբողջական պտույտ է կատարում 1418,12 երկրային օրվա ընթացքում, իր ուղեծրով շարժվելով միջինում 0,253858 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4799) Հիրասավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ստարտեր (այլ կիրառումներ)

Ստարտեր (անգլ․ <starter, <ստարտ (անգլերեն)start> — սկսել, գործարկել), եզրը կարող է վերաբերել՝
1․ Շարժիչի գործարկման համակարգի հիմնական ագրեգատ, որը շարժիչի լիսեռին հաղորդում է գործարկման համար անհրաժեշտ պտտման հաճախականություն։ Ստարտերի հիմնական հանգույցներն են շարժիչը, ռեդուկտորը, հիմնական շարժիչի լիսեռի հեա կցորդման և ապակցորդման հարմարանքները, գործարկման հարմարանքը։
Ըստ աշխատանքի սկզբունքի ստարտերները լինում են

իներցիոն,
ուղղակի գործողության
համակցված։2․ Տարբերում են տուրբոստարտերներ, էլեկտրական, պնեմատիկ, հիդրավլիկական և բենզինային ստարտերներ։ Տորբո ստարտերներում որպես շարժիչ օգտագործում են օդով կամ գազերով պտտման մեջ դրվող տուրբինը։ Էլեկտրական Ս հաստատուն հոսանքի էլեկտրաշարժիչ է (մինչե 13000 պտ/ր պտտման հաճախականությամբ)։

3․ Պնեմատիկ և հիդրավլիկական ստարտերն իրենցից ներկայացնում է որպես շարժիչ օգտագործվող պոմպեր կամ կոմպրեսորներ։
4․ Լուսատեխնիկայում՝ լյումինեսցենտային լամպերը վառելու հարմարանք։
Կարիճներ

Կարիճներ (լատ.՝ Scorpionida), սարդակերպերի դասի անողնաշարավոր կենդանիների կարգ։
Մարմնի երկարությունը 1—18 սմ է, բաժանված է գլխակրծքի և հատվածավոր փորիկի, որը կազմված է առջևի լայն և ետին երկար, հաճախ «պոչ» կոչվող մասերից։ Փորիկի վերջին հատվածը վերջանում է 2 թունագեղձերով, որոնք բացվում են կեռ խայթիչի մեջ։ Խայթիչը պաշտպանական և հարձակման միջոց է։ Ոտքերը 4 զույգ են, խելիցերները՝ ունելիանման։ Շնչառության օրգանները թոքային պարկերն են, որոնք բացվում են փորիկի 3-6-րդ հատվածներում։ Գիշերային կենդանիներ են, ցերեկը թաքնվում են քարերի տակ, ճեղքերում։ Սնվում են միջատներով, սարդերով, բազմոտանիներով։ Հայտնի է մոտ 500 տեսակ, տարածված արևադարձերում, մերձարևադարձերում, անապատներում, ինչպես նաև արևադարձային խոնավ անտառներում։ Կարիճի խայթոցը շատ ցավոտ է, իսկ սև կարիճինը կարող է մահացու լինել մարդկանց համար։ Հայաստանում հանդիպող կարիճներից թունավոր և մարդու համար վտանգավոր են միայն սև կարիճները։ Ի՞նչ պետք է իմանալ նրանց խայթոցի մասին և ի՞նչ պետք է անել, եթե ձեզ խայթել են։ Սև կարիճի խայթոցից տուժածին պետք է հնարավորինս արագ հիվանդանոց տեղափոխել։ Ի տարբերություն օձի խայթոցի՝ այս պարագայում տուժածին պետք չէ առաջին օգնություն ցույց տալ։ Անիմաստ է դուրս քաշել թույնը կամ անշարժացնել վերջույթները, քանի որ կարիճի թույնը չի գործում այնպես, ինչպես օձինը։ Այն միանգամից ազդում է մարդու նյարդային համակարգի վրա։ Անօգուտ է նաև կտրվածքներ անելն ու վերքն այրելը. դա կարող է միայն վնասել տուժածին։
Կոնտրալտո ֆլեյտա

Կոլտրալտո ֆլեյտա (անգլ.՝ Contra-alto flute), ֆլեյտաների ընտանիքի ամենամեծ գործիքներից մեկը։


== Ընդհանուր նկարագիր ==
Կոնտրալտո ֆլեյտան ալտֆլեյտայից մեկ օկտավա ցածր է։ Այն պատրաստվում է մետաղից։ Առաջին անգամ այն պատրաստել է Էվա Կինգման։ 
Կոնտրալտո ֆլեյտան ունի հայերեն "Գ" տառի շրջված տեսքը։ Լայն գործառություն չունի, բայց կան մի շարք ստեղծագործություններ գրված այս գործիքի համար։
Բիսուլֆիտներ

Բիսուլֆիտներ, թթու սուլֆիտներ, ծծմբային թթվի թթու աղերը։ 
Պինդ վիճակում ստացվել են միայն ալկալիական մետաղների բիսուլֆիտներ (օրինակ՝ 
  
    
      
        N
        a
        H
        S
        
          O
          
            3
          
        
        ,
        K
        H
        S
        
          O
          
            3
          
        
      
    
    {\displaystyle NaHSO_{3},KHSO_{3}}
   ևն), իսկ հողալկալիական մետաղների բիսուլֆիտներ (օրինակ՝ 
  
    
      
        C
        a
        (
        H
        S
        
          O
          
            3
          
        
        
          )
          
            2
          
        
      
    
    {\displaystyle Ca(HSO_{3})_{2}}
   ևն) հայտնի են միայն ջրային լուծույթներում։ Ջրում ավելի լավ են լուծվում, քան համապատասխան մետաղների սուլֆիտները։ Բիսուլֆիտներ ջրային լուծույթներում օքսիդանում են օդի թթվածնով՝ առաջացնելով սուլֆատներ։ 
  
    
      
        N
        a
      
    
    {\displaystyle Na}
  -ի և 
  
    
      
        K
      
    
    {\displaystyle K}
  -ի բիսուլֆիտներ տաքացնելիս վերածվում են պիրոսուլֆիտների՝ տաքացնելիս վերածվում են պիրոսուլֆիտների՝ 
  
    
      
        N
        
          a
          
            2
          
        
        
          S
          
            2
          
        
        
          O
          
            5
          
        
      
    
    {\displaystyle Na_{2}S_{2}O_{5}}
   և 
  
    
      
        
          K
          
            2
          
        
        
          S
          
            2
          
        
        
          O
          
            5
          
        
      
    
    {\displaystyle K_{2}S_{2}O_{5}}
  , որոնք հայտնի են նաև մետաբիսուլֆիտներ անվան տակ։ Բիսուլֆիտներ ստանում են կարբոնատների ջրային լուծույթների կամ կախույթների մեջ 
  
    
      
        S
        
          O
          
            2
          
        
      
    
    {\displaystyle SO_{2}}
   բաց թողնելով։ 
  
    
      
        N
        a
        H
        S
        
          O
          
            3
          
        
      
    
    {\displaystyle NaHSO_{3}}
   օգտագործվում է տեքստիլ և այլ արդյունաբերություններում (որպես սպիտակեցնող միջոց) և լուսանկարչության մեջ, 
  
    
      
        C
        a
        (
        H
        S
        
          O
          
            3
          
        
        
          )
          
            2
          
        
      
    
    {\displaystyle Ca(HSO_{3})_{2}}
   ջրային լուծույթները՝ փայտանյութից ցելյուլոզ ստանալիս։
Աղբերաձոր

Աղբերաձոր, ձոր Մեծ Հայքի Սյունիք աշխարհի Սոթք գավառում։ Ենթադրվում է, որ անունը առաջացել է համանուն գյուղի անունից։


== Ծանոթագրություններ ==
Հեսլեհոլմ

Հեսլեհոլմ (շվեդերեն՝ Hässleholm), քաղաք Շվեդիայի հարավային մասում՝ Սկոնիա լենում (մարզում)։ 50 հազարից ավելի բնակիչ ունեցող նույնանուն համայնքի վարչական կենտրոնն է; 1914–1970 թվականներին ունեցել է առանձին քաղաքի կարգավիճակ։ 2010 թվականի տվյալներով բուն քաղաքի բնակչության թվաքանակը եղել է մոտավորապես 18 500:


== Պատմություն ==
1860 թվականին Մալմյո-Կատրինեհոլմ երկաթգծի վրա գործարկվել է Հասլեհոլմ կայարանը։ 19-րդ դարի երկրորդ կեսին երկաթուղու ճյուղավորումներ են տարվել դեպի Քրիստիանստադ (1865), Հելսինգբորգ (1875) ու Հալմստադ, և Հասլեհոլմը դարձել է երկաթուղային կարևոր հանգույց, նաև՝ արդյունաբերական կենտրոն, որի կարևոր ձեռնարկություններից էր 1889 թվականին հիմնադրված մետաղագործական գործարանը (Hässleholms verkstäder metal plant), և կայազորային քաղաք։
1888 թվականին Հասլեհոլմն ստացել է  municipalsamhälle-ի, 1901-ին՝ köping-ի, 1914-ին՝ քաղաքի կարգավիճակ։ 1971 թվականին Շվեդիայում իրականացված վարչատարածքային բարեփոխումների արդյունքում դարձել է նորաստեղծ նույնանուն համայնքի վարչական կենտրոնը (այդ կարգավիճակը պահպանվում է առ այսօր)։
Քաղաքի արևելյան մասում գործում է բացօթյա թանգարան, որտեղ 1934 թվականին հանդիսավոր կերպով բացվել է Snapphane անվանումը կրող քանդակը՝ ի հիշատակ 17-րդ դարում շվեդա-դանիական պատերազմի շրջանում այս վայրերում տեղի ունեցած մարտերի։


== Գործընկեր քաղաքներ ==
 Դառլովո, Լեհաստան
 Էկերնֆյորդե, Գերմանիա
 Նյուքյոբինգ, Դանիա


== Անվանի անձինք ==
Անդրեաս Դալ, ֆուտբոլիստ
Յոն Յոնսոն, ֆուտբոլիստ
Ռոբին Շերնբերգ, երգիչ, Եվրատեսիլ 2013-ում ներկայացրել է Շվեդիան
Պեռնիլա Անդերսոն, երգչուհի
Յան Բրինկ, մրցարշավորդ
Սոֆի Էնգել, ֆուտբոլիստ
Գրյոնվալս, նվագախումբ
Մարտին Ինգվարսոն, ֆուտբոլային մրցավար
Joddla med Siv, երաժշտախումբ
Յոհան Կարլսոնի ընտանեկան երաժշտախումբ
Դանիել Նիկլասոն, ֆուտբոլիստ
Անդերս Նիլսոն, TV-profil
Ինգրիդ Սվեդե, պոռնոդերասանուհի
Պետեր Սվերդ, ֆուտբոլի մարզիչ
Ռոջեր Տալռոթ, ըմբշամարտիկ
Զաքարիաս Տալռոթ, ըմբշամարտիկ
Յանետտե Տելանդեր, գրող
Անդրեաս Տիլիանդեր, երաժիշտ
Լարս-Գյորան Վիբերգ, հասարակական գործիչ


== Ժողովրդագրություն ==
Քաղաքի բնակչության թվաքանակը կրել է հետևյալ փոփոխությունները .


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Նովայա Դերևնյա (Միլլերովսկի շրջան)

Անվան այլ կիրառումների համար տե՛ս՝ Նովայա Դերևնյա (այլ կիրառումներ)ՆովայաԴերևնյա (ռուս.՝ НоваяДеревня), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Տուրիլովսկի գյուղական համայնքի կազմի մեջ։
Բելոուսովկա (գյուղ, Սերեդինա-Բուդայի շրջան)

Անվան այլ կիրառումների համար տե՛ս՝ ԲելոուսովկաԲելոուսովկա (ուկրաիներեն՝ Білоусівка), գյուղ Ուկրաինայի Սումիի մարզի Սերեդինա-Բուդայի շրջանում։
1988 թվականի տվյալներով Բելոուսովկա գյուղում բնակվում էր 50 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեն Ֆոր սյուր լը Նե

Սեն Ֆոր սյուր լը Նե (ֆր.՝ Saint-Fort-sur-le-Né), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 402 մարդ, բնակչության խտությունը` 59.12 մարդ/կմ²։ Բնակավայրը զբաղեցնում է 6.80 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ հարավ-արևմուտք, Պուատիե քաղաքից` 125 կմ հարավ-արևմուտք, Անգուլեմ քաղաքից` 37 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 259 աշխատունակ (15-64 տարեկան) բնակիչ, որոնցից ակտիվ էին 199-ը, իսկ ոչ ակտիվները` 60։ Ակտիվության ցուցանիշը կազմում է 76,8 %։ 199 աշխատունակ մարդկանցից աշխատել է 191 անձ (108 տղամարդ և 83 կին)։ Գործազուրկ են եղել 8 անձ (2 տղամարդ և 6 կին)։ 60 անաշխատունակներից 16-ը եղել են աշակերտներ կամ ուսանողներ, 29-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովոալեքսանդրովկա (Սուլինսկոյե գյուղական համայնք)

Անվան այլ կիրառումների համար տե՛ս՝ Նովոալեքսանդրովկա (այլ կիրառումներ)Նովոալեքսանդրովկա (ռուս.՝ Новоалександровка), գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում։ Մտնում է Սուլինսկի գյուղական համայնքի կազմի մեջ։
Կոմունիստ (շաբաթաթերթ)

Անվան այլ կիրառումների համար տե՛ս՝ Կոմունիստ (այլ կիրառումներ)
Կոմունիստ, Ռուսաստանի Խորհրդային Ֆեդերատիվ Սոցիալիստական Հանրապետության ազգությունների գործերի ժողովրդական «Կոմունիստ» (Բաքու) թերթի գլխագիրը, կոմիսարիատին կից Հայկական գործերի կոմիսարիատի մարմին։
Լույս է տեսել 1918 թվականին (9 համար), Մոսկվայում։ Խմբագիրն էր Վահան Տերյանը։ Շաբաթաթերթը հրապարակել է Խորհրդային Միության առաջին դեկրետներն ու որոշումները, զբաղվել լենինյան գաղափարները աշխատավորության շրջանում քարոզելով։ Տպագրել է Վլադիմիր Լենինի «Մարգարեական խոսքեր» և «Զեկուցում գործարանային կոմիտեների Մոսկվայի նահանգային կոնֆերենցիայում» (հուլիսի 23, 1918 թվական) գործերը, լուրեր Անդրկովկասի և միջազգային իրադարձությունների մասին, մամուլի տեսություններ, ֆելիետոններ։
Աշխատակցել են Ստեփան Շահումյանը, Ալեքսանդր Մյասնիկյանը, Նադեժդա Կրուպսկայան, Վառլամ Ավանեսովը, Արտաշես Մկոյանը, Ասքանազ Մռավյանը, Հայկ Բժշկյանը (Գայ) և ուրիշներ։
Մուրամվյա

Մուրամվյա (Ֆրանսերեն՝ Muramvya), քաղաք Բուրունդիի հյուսիս-արևմուտքում։ Այն Մուրամվյա շրջանի կենտրոնն է։ Բնակչությունն անցնում է 5.000-ից, 2008 թվականի տվյալներով այն կազմել է 5.458։ Բնակչությունը հիմնականում է խոսում է ֆրանսերեն և կիրունդի լեզուներով։
Վիքիպեդիայի արգելափակումը Թուրքիայում (2017)

Վիքիպեդիայի արգելափակումը Թուրքիայում (թուրքերեն՝ Vikipedi'ye Türkiye'den erişimin engellenmesi), համացանցային իրադարձություն, որը տեղի է ունեցել 2017 թվականի ապրիլի 29-ին թուրքական իշխանությունների կողմից։
Ապրիլի 29-ի առավոտյան թուրքական Turkey Blocks պորտալը տարածել է տեղեկատվություն, որ Թուրքիայում մուտքը դեպի Վիքիպեդիա ազատ հանրագիտարան արգելափակվել է։ Տարբեր լրատվամիջոցներ անդրադարձել են իրադարձությանը։ Այսպես, BBC-ին հայտնել է, որ թուրքական իշխանությունները արգելափակել են մուտքը դեպի Վիքիպեդիա Ստամբուլի ժամանակով առավոտյան 08։00-ին։ Թուրքիայի տեղեկատվության և հաղորդակցային տեխնոլոգիաների նախարարությունը որևէ մեկնաբանություն այս հարցով չի տվել, միայն նշել է, որ որոշակի տեխնիկական վերլուծություններից և օրենսդրական վերանայումներից հետո, որոնք հիմնված են Թուրքիայի ՔՕ 5651 հոդվածի վրա (համացանցի կառավարում),  վարչական միջոցառումներ են ձեռնարկվել վեբ կայքի նկատմամբ։ Ամերիկայի ձայնը հաղորդել է, որ թուրքական մեդիան վեբ կայքի արգելափակման պատճառ դիտարկում է «ահաբեկչական» բնույթ ունեցող կոնտեքստի կամ հոդվածի առկայությունը։ Հնդկական NDTV-ն նշել է, որ արգելափակումը բողոքի ալիք է առաջացրել թուրքական էլեկտրոնային հարթակներում, ովքեր պահանջում են չեղարկել «աշխարհի ամենահայտնի կայքերից մեկի նկատմամբ սահմանված արգելափակումը»։
N 5651 հոդվածը, որը հայտնի է նաև Համացանցի օրենք, ուժի մեջ է մտել 2007 թվականի մայիսի 4-ին։ Օրենքի հիմնական նպատակներն են՝

Որոշել ինտերնետ կապի մատակարարների, տեղական մատակարարների և կոնտենտ մատակարարների կոլեկտիվ օգտագործման պատասխանատվությունը, ովքեր հանդիսանում են համացանցի հիմնական դերակատարները։
Որոշել համացանցի հետ կապված հանցագործությունների համար նախատեսված պատժամիջոցների ձևերը՝ հաշվի առնելով կոնտենտը, տեղը և մատակարարին։Որոշ տեսաբանների կարծիքով, օրենքն ընդունվել է՝ գրաքննելու անհատներին, լրագրողներին և մեդիային։ Եվրոպական խորհրդի Վենետիկի հանձնաժողովը օրենքը դիտարկել է, որպես մասամբ վիճելի։
Ներկայումս Վիքիպեդիան ընթեռնելի, սակայն խմբագրելի չէ FreeWiki by Crypt.space-ի միջոցով Թուրքիայի ողջ տարածքում։


== Ծանոթագրություններ ==


== Արտաքին հղումներ ==
European Councils's Venice Commission's Opinion on Law No. 5651
Դավիթ Դելյանով

Դավիթ Արտեմի (Հարությունի) Դելյանով (Դելաքյան) (հուլիսի 24, 1763(1763-07-24) կամ 1761 - հուլիսի 7, 1837(1837-07-07) կամ 1830), հայկական ծագումով ռազմական գործիչ, 1812 թվականի հայրենական պատերազմի մասնակից, ռուսական բանակի գեներալ-մայոր։ Դելյանովներ ռուսական ազնվական ընտանիքից։ Ազնվականական զինանշան կրելու իրավունք է ստացել 1827 թվականին։
Նրա որդին` Իվան Դելյանովը եղել է Ռուսական կայսրության կրթության նախարարը։


== Գործունեություն ==
Սովորել է կադետական կորպուսում (Պետերբուրգ)։ Մասնակցել է 1792 թվականի և 1794 թվականի լեհական արշավանքներին, Նապոլեոնի դեմ պատերազմին, աչքի է ընկել Ֆրիդլյանդի ճակատամարտում (1807 թվական)։ 1812 թվականի Հայրենական պատերազմի ժամանակ Դելյանովը Սումիի հուսարական գնդի հրամանատարն էր․ մասնակցել է Բորոդինոյի և Մոժայսկի ճակատամարտերին, ռուսական բանակի 1813-1814 թվականների արտասահմանյան արշավանքներին, ռուսական զորքերի հետ մտել Փարիզ։ Հետագայում ծառայել է դրագունյան և հուսարական դիվիզիաներում։ Պարգևատրվել է շքանշաններով։


== Զինանշան ==
Դավիթ Դելյանովի տոհմական զինանշանի վահանի վերին մասը պսակված է ազնվականական սաղավարտով և երեք փետուրներով զարդարված թագով։ Վահանը հորիզոնական գծով բաժանված է երկու մասի։ Վահանի վերին մասում ոսկեզօծ դաշտի վրա գլուխը դեպի աջ թեքած ճախրող արծիվ է պատկերված, իսկ ստորին մասում լազուրագույն ամպերից դուրս եկող սպառազեն բազուկ է դեպի վեր ուղղած թրով։


== Ծանոթագրություններ ==
White Shadows

«White Shadows», բրիտանական Քոլդփլեյ ալտերնատիվ ռոք խմբի երգը։ Խմբի երրորդ ստուդիական ալբոմի X&Y (2005) երրորդ սինգլն է։ Թողարկվել է 2007 թվականի հունիսի 8-ին։ Երգի պրոդյուսերը Կեն Նելսոնն է, գործիքավորել է Ռիչ Քոսթեյը։


== Երգի մասին ==
2006 թվականի սեպտեմբերին Քոլդփլեյը իր պաշտոնական կայքում տեղադրել էր, որ սինգլը թողարկվելու է Ավստրալիայում որպես X&Y ալբոմի հինգերորդ սինգլ The Hardest Part-ից հետո։ Շաբաթներ անց խումբը նշեց, որ այդ որոշումը չեղարկվել է և սինգլը թողարկվեց Մեխիկոյում 2007 թվականի հունիսին։ Սինգլը գրավեց 87-րդ հորիզոնականը Mexican Singles Chart-ում։


== Վարկանշային աղյուսակ ==


== Ծանոթագրություններ ==


== Արտաքին հղումներ ==
http://www.coldplay.com/ White Shadows. պաշտոնական կայք
Երգի բառերը MetroLyrics կայքում Archived 2015-07-03 at the Wayback Machine.
Թադևոս Տոնոյան

Թադևոս Վոլոդյայի Տոնոյան (մարտի 1, 1961(1961-03-01), Երևան, Հայկական ԽՍՀ, ԽՍՀՄ), հայ բանաստեղծ, լեզվաբան, գրականագետ։ Բանասիրական գիտությունների թեկնածու, դոցենտ։


== Կենսագրություն ==
Թադևոս Տոնոյանը ծնվել է Երևանում։ 1968-1978 թվականներին սովորել է Երևանի թիվ 102 միջնակարգ դպրոցում։ 1978-1983 թվականներին՝ Երևանի պետական համալսարանի բանասիրական ֆակուլտետում։ Աշխատել է «Պիոներ կանչ» թերթում, եղել է «Պիոներ» ամսագրի պատասխանատու քարտուղարը, 1991 թվականից նույն ամսագրի գլխավոր խմբագիրն է։ 1994-1995 թվականներին աշխատել է Հայաստանի հեռուստառադիոպետվարչությունում՝ որպես «Մայրաքաղաք» ստեղծագործական միավորման փոխտնօրեն, այնուհետև պետական ռադիոյի «Իրավունք» ծրագրի ղեկավար։
Դասավանդում է Երևանի պետական համալսարանում։
Թադևոս Տոնոյանի առաջին բանաստեղծությունը լույս է տեսել 1974 թվականին «Պիոներ-կանչ» թերթում։
Թադևոս Տոնոյանը զբաղվում է նաև գիտական գործունեությամբ, հեղինակ է գրականագիտական, լեզվագիտական ու մշակութաբանական տասնյակ հոդվածների։
Տոնոյանի ստեղծագործությունները թարգմանվել են անգլերեն, պարսկերեն, ֆրանսերեն, սերբերեն, ռուսերեն, բելառուսերեն և այլ լեզուներով։


== Պարգևներ ==
Մշակույթի հայկական ֆոնդի «Տարվա լավագույն բանաստեղծություն» մրցանակ, 1999
ՀՀ մշակույթի նախարարության Ոսկե մեդալ, 2008
ՀՀ Վարչապետի Ոսկե մեդալ, 2014


== Երկեր ==
«Սերմաստղ» բանաստեղծությունների ժողովածու, 1994 թվական։
«Մայրերու հրեշտակներ» բանաստեղծությունների ժողովածու, 1997 թվական։
«Մոմի կաթիլներ», բանաստեղծությունների ժողովածու, 2001 թվական։
«Ծննդյան հեքիաթ» չափածո լեգենդը՝ մանուկների համար, 2001 թվական։
«Ծիծաղն ու իր բախտը» մանկական բանաստեղծությունների ժողովածու, 2003 թվական։
«Եղիշեի ակամա ընդդիմախոս Եղիշեն» գիտական մենագրություն, 2002 թվական։
«Կորյունի տեքստը և հայ գրի առեղծվածը» գիտական մենագրություն, 2005 թվական։
«Թևավոր ծաղիկներ» գիրք պատանիների համար՝ 2004 թվական։
«Երկրից հետո» բանաստեղծությունների գիրքը, 2002 թվական։
«Երկնքից առաջ» բանաստեղծությունների գիրքը, 2010 թվական։
«Հեքիաթ աղբյուրի ձայնի մասին» լեգենդը մանուկների համար, 2011 թվական։
«Մայրերու հրեշտակներ» բանաստեղծությունների ժողովածու, հայերեն, անգլերեն, իսպաներեն, ռուսերեն, ֆրանսերեն, գերմաներեն, 2015 թվական։
Հայերենի տեքստը և լեզվամտածողական արժեհամակարգը, գիտական մենագրություն, 2016 թվական։
Սահմանումներ Հայաստանի համար, բանաստեղծությունների ժողովածու, 2016 թվական։


== Ծանոթագրություններ ==


== Արտաքին հղումներ ==
Թադևոս Տոնոյան | ԲԱՆԱՍՏԵՂԾՈՒԹՅՈՒՆՆԵՐ
Թադևոս Տոնոյան
Տիեզերական լատե

Տիեզերական լատե, տիեզերքի միջին գույնի անունը, որն այդպես է անվանվել Ջոն Հոփքինսի համալսարանի աստղագետների թիմը։ 2001 թվականին Կարլ Գլեյզբրուքը և Իվան Բելդրին որոշեցին, որ տիեզերքի գույնը կանաչավուն սպիտակ է, բայց նրանք շուտով ուղղեցին իրենց անալիզը 2002 թվականի հետազոտության մեջ, որի մեջ նրանք ասում էին, որ տիեզերքի յուրաքանչյուր գույնի մեջ ավելանում է մի փոքր սպիտակ գույն։ Հետազոտությունը ներառում է ավելի քան 200,000 գալակտիկաներ և չափվում է տիեզերքի ծավալից մեծ լույսի շրջանակը։ Հաշվարկման տասնվեցական համակարգի RGB-ում տիեզերական լատեի գույնը՝ #FFF8E7-ն է։


== Գույնի հայտնաբերում ==
«Տիեզերքի գույնի» հայտնաբերումը կենտրոնացված չէր ուսումնասիրությունների վրա, որն ուսումնասիրում էր նաև աստղերի կառուցվածքը և գալակտիկաների սպեկտրային վերլուծությունները։ Ֆրաունհոֆերյան գծերի նման, ուսումնասիրության սպեկտրալ միջակայքերում ցուցադրված մութ գծերը ցուցադրում են ավելի ու ավելի փոքր աստղեր և թույլ են տալիս Գլեյզբրուքին եւ Բելդրին որոշել տարբեր գալակտիկաների եւ աստղային համակարգերի տարիքը։ Ըստ ուսումնասիրությունների աստղերի ճնշող մեծամասնությունը ձևավորվել է 5 միլիարդ տարի առաջ։ Քանի որ աստղերը անցյալում կարող էին լինել ավելի «պայծառ», տիեզերքի գույնը փոխվում է ժամանակի ընթացքում, կապույտից դառնալով կարմիր, նաև շատ կապույտ աստղեր դառնում են դեղին կամ ի վերջո դառնում են կարմիր հսկաներ։
Գլեյզբրուքի և Բելդրիի աշխատանքը ֆինանսավորվել է՝ Դեյվիդ և Լյուսիլ Փեքարդ հիմնադրամի կողմից։
Հեռավոր գալակտիկաների լույսը հասնում է երկրին, տիեզերքի «գույնը»(ինչպես երևում է երկրից) մթնոլորտում բարձրանում է դեպի սպիտակ, աստղերից եկող լույսը նշանակում է, որ դրանք բավական երիտասարդ էին և կապույտ։


=== Գույնի անվանումը ===

Գույնը ցուցադրվեց «Washington Post»-ի հոդվածում։ Գլեյզբրուքը կատակելով ասաց, որ նոր գույնի անուն է փնտրում։ Մի քանի մարդ, ովքեր ընթերցում էին այդ հոդվածը, առաջարկներ ուղարկեցին։ Սրանք էին նոր գույնի անվան համար իրականացված մրցույթի արդյունքները։


== Ծանոթագրություններ ==
Ջիբութիի վարչական բաժանում

Ջիբութին պետություն է Արևելյան Աֆրիկայում։ Դրա տարածքը բաժանված է 5 երկրամասերի ևքաղաք Ջիբութիի, որը հավասարեցված է երկրամասի։

Ալի Սաբիյեհ (Region d’Ali Sabieh)
Արթա (Region d’Arta)
Դիխիլ (Region de Dikhil)
Ջիբութի քաղաք (Ville de Djibouti)
Օբոք (Region d’Obock)
Թանջուրահ (Region de Tadjourah)
Բելոգորսկի շրջան (Ղրիմ)

Անվան այլ կիրառումների համար տե՛ս՝ Բելոգորսկի շրջան (այլ կիրառումներ)Բելոգորսկի շրջան (ուկրաիներեն՝ Білогірський район, Ղրիմի թաթարերեն՝ Qarasuvbazar rayonı), շրջան Ուկրաինայի Ղրիմի Ինքնավար Հանրապետությունում։
Ստեղծվել է 1923 թվականին։ Վարչական կենտրոնը՝ Բելոգորսկ։


== Աշխարհագրություն ==
Շրջանի տարածքի մակերեսը կազմում է 1894 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 64032 մարդ։ Բնակչության խտությունը կազմում էր 33,81 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Գյուղական պար (նկար, Բրեյգել)

«Գյուղական պար» (հոլ.՝ De boerendans, գերմ.՝ Bauerntanz), մոտավորապես 1568 թվականին արված կտավ։ Հեղինակը հոլանդացի նկարիչ Պիտեր Բրեյգելն է (Pieter Bruegel de Oude, մոտավորապես 1520/1525—1569)։ Նկարը պատկանում է Վիեննայի Արվեստների պատմության թանգարանին։ Կտավն արված է յուղաներկով փայտի վրա, չափսը՝ 114×164 սմ։


== Նկարագրություն ==
Կտավի վրա պատկերված է գյուղական տոն։ Ուրախությունը տեղի է ունենում փողոցում՝ գյուղական տների մոտ՝ եկեղեցուց ոչ հեռու, որը երևում է հետին պլանում։ Կենտրոնում և աջ հատվածում ցուցադրված են պարող գյուղացիների կերպարներ։ Զույգը, որ պատկերված է դիմացը, շտապում է, որպեսզի միանա պարողների ընդհանուր խմբին։
Մյուս զույգը, որը ևս առջևում է պատկերված, սրնգահարն է, որ սրինգ է նվագում, և երիտասարդ գյուղացին, որ նստած է նրա կողքին և ձեռքին գինով լի սափոր կա։
Նրանցից ձախ տեղակայված է սեղանը, որի վրա դրված է հաց և մեկ այլ գինով լի սափոր։ Սեղանի շուրջ նստած գյուղացիները ինչ-որ բանի մասին տաքացած վիճում են՝ թափահարելով ձեռքերը. բացառված չէ, որ այդ վեճը ավարտի կռվով։ Նրանցից այն կողմ համբուրվող զույգն է, իսկ ավելի աջ գտնում է վիճող ամուսնական զույգը։
Բրեյգելը ներկայացնում է գյուղական հետաքրքրությունների պատկերը ոչ թե բարոյականության տեսանկյունից, այլ որպես կողմնակի դիտորդ։ Ի տարբերություն Բրեյգելի մյուս նկարների՝ այստեղ դիտորդը ոչ թե նայում է վերևից ներքև, այլ նույն մակարդակից, ինչ նկարված գյուղացիները։

		
		
		


== Պատմություն ==
Ենթադրվում է, որ «Գյուղական պար» նկարը, որ պատկերվել է մոտավորապես 1568 թվականին, Բրեյգելի երեք կտավների բաղկացած շարքի մեջ է մտնում։ Բացի «Գյուղական պարը»՝ շարքի մեջ մտնում են նաև «Հարսանեկան պար» (1566) և «Գյուղական հարսանիք» (1567 կամ 1568) նկարները։


== Ծանոթագրություններ ==
Թաշօլուգ

Թաշօլուգ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Օլևանո Ռոմանո

Օլևանո Ռոմանո (իտալերեն՝ Olevano Romano), կոմունա Իտալիայում, գտնվում է Լացիո մարզի Հռոմ գավառում։
Բնակչության թվաքանակը՝ 6339 մարդ, խտությունը՝ 244 մարդ/քառ. կմ։ Զբաղեցնում է 26 քառ. կմ տարածք։ Փոստային ինդեքս - 035, հեռախոսային կոդ - 06։


== Հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Կոստա Ռիկայի կենտրոնական բանկ

Կոստա Ռիկայի կենտրոնական բանկ (իսպ.՝ Banco Central de Costa Rica), Կոստա Ռիկայի Հանրապետության կենտրոնական բանկ։


== Պատմություն ==
Մինչև 1914 թվականի նոյեմբերի 24-ը թղթադրամները թողարկվում էին հիմնականում մասնավոր բանկերի կողմից, երբեմն կառավարության կողմից։ Այս ժամանակից հետո թղթադրամների թողարկման իրավունքը բացառապես պատկանում էր Կոստա Ռիկայի միջազգային բանկին։ 1936 թվականի վերջին Կոստա Ռիկայի միջազգային բանկը վերակազմավորվեց Կոստա Ռիկայի ազգային բանկի։
1950 թվականի հունվարի 28-ին Կոստա Ռիկայի ազգային բանկի հիմքի վրա ստեղծվեց Կոստա Ռիկայի պետական կենտրոնական բանկը։


== Ծանոթագրություններ ==


== Աղբյուրներ ==
Бутаков Д.Д., Золотаренко Е.Д., Рыбалко Г.П. Валюты стран мира: Справочник / Под ред. С. М. Борисова, Г. П. Рыбалко, О. В. Можайскова. — 5-е изд., перераб. и доп. — М.: Финансы и статистика, 1987. — 383 с.


== Արտաքին հղումներ ==
www.bccr.fi.cr Центрального банка Коста-Рики. պաշտոնական կայք (իսպ.)
www.museosdelbancocentral.org музея Центрального банка Коста-Рики. պաշտոնական կայք (իսպ.)(անգլերեն)
Սկելկա

Սկելկա (ուկրաիներեն՝ Скелька), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Սկելկա գյուղում բնակվում էր 23 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
SYML

SYML, Barcelona ինդի խմբի նախկին անդամ՝ երգիչ և երգերի հեղինակ Բրայան Ֆենելի (հունվարի 16, 1983(1983-01-16), Issaquah, Քինգ շրջան, Վաշինգտոն, ԱՄՆ) մենակատար նախագիծ։ SYML-ը թողարկել է իր նույնանուն դեբյուտային ալբոմը 2019 թվականի մայիսի 3-ին Nettwerk Records լեյբլում։


== Կյանք և կարիերա ==
Բրայան Ֆենելը ծնվել է 1983 թվականի հունվարի 18-ին Վաշինգտոնի Իսաքուահ քաղաքում։ Սիեթլի մոտ տարբեր տեղերում ապրելուց հետո, նա վերադարձել է իր հայրների քաղաք։ Հենց այնտեղ էլ նա գրել և պրոդյուսերավորել է իր ստեղծագործությունների մեծ մասը։
Ֆենելը սկսել է դաշնամուր նվագել դեռ երիտասարարդ հասակում և գրել է իր առաջին երգը, երբ 18 տարեկան էր այն բանից հետո, երբ մահացել է նրա դպրոցական ընկերը։ Ավագ դպրոցից հետո նա հաճախել է Whitworth համալսարանը, որտեղ ստացել է Երաժշտական կրթության աստիճան պերկուսիա մասնագիտությամբ։
Ֆենելը ներկայումս հանդես է գալիս SYML սոլո նախագծի ներքո։ Դա նշանակում է «հասարակ» վալլիերենով։ Նա որդեգրվել էր դեռ երբ երեխա էր, և ավելի ուշ իմացել է, որ իր կենսաբանական ծնողները ուելսցիներ են։ Նրա փորձը, ինչպես որդեգրման, այնպես էլ Ժառանգության, ազդում է նրա երգերի բովանդակությունների վրա։
Այն բանից հետո, երբ նրա «Where's My Love» երգն օգտագործվել է «Պատանի գայլը» հեռուստասերիալում, այն 20 շաբաթ չէր լքում Billboard Hot Rock Songs չարթը։ 2018 թվականին երգը Կանադայում և Բելգիայում ոսկե հավաստագրում է ստացել և զբաղեցրել է կանադական CBC-ի Թոփ-20 չարթը երկու անգամ։ «Where's My Love»-ը նաև ներառվել է 2018 թվականի «Տարերքի գրկում» ֆիլմի պաշտոնական թրեյլերում։
2019 թվականին SYML-ի քավերը «Mr. Sandman» երգի վրա ներառվել է «Անտեսանելի եսը» կարճամետրաժ ֆիլմում։


== Սկավառակագրություն ==


=== Ստուդիական ալբոմներ ===
SYML (2019)


=== Մինի ալբոմներ ===
Hurt for Me (2016)
Where's My Love (2017)
Hurt for Me (Piano & Strings) (2017)
In My Body (2018)


=== Սինգլներ ===
«Mr. Sandman» (2017)
«Where's My Love» (2017) #35 Alternative Songs
«Wildfire (Instrumentals)» (2018)
«Clean Eyes» (2018) #29 Alternative Songs
«The Bird» (2019)
«Symmetry» (2019)
«Take Me Apart» (2019)
«Flags» (2020)


== Ծանոթագրություններ ==
Everything Is Love

Everything Is Love, ամերիկացի երգչուհի Բեյոնսեի և նրա ամուսնու՝ Ջեյ Զիի առաջին համատեղ ստուդիական ալբոմը, որը թողարկվել է The Carters խմբի անվան ներքո։ Թողարկվել է 2018 թվականի հունիսի 16-ին՝ «Apeshit» գլխավոր սինգլի հետ միասին։ «Everything Is Love» երգը դրական արձագանքներ է ստացել քննադատների կողմից և անմիջապես առաջնաելույթ է ունեցել Billboard 200 հիթ-շքերթի երկրորդ և Top R&B/Hip-Hop Albums հիթ-շքերթի առաջին հորիզոնականում։


== Նախապատմություն ==
Բեյոնսեի և նրա ամուսնու համատեղ ալբոմի թողարկման պլանների մասին Ջեյ Զին հայտարարել է 2017 թվականին Նյու Յորք Թայմս ամսագրին տված հարցազրույցի ժամանակ։ Այնուամենայնիվ, նրանք երկուսն էլ հետագայում աշխատել են իրենց «4:44» և «Lemonade» ալբոմների վրա։ Համատեղ նախագծի մասին լուրերը սկսել են հայտնվել 2018 թվականի մարտին, երբ զույգը հայտարարել էր On the Run II Tour համերգային շրջագայության մասին։


== Ալբոմի շապիկ ==
Ալբոմի շապիկի գեղարվեստական ձևավորման համար ընտրվել է «Apeshit» սինգլի համար երաժշտական տեսահոլովակի կադրերից մեկը։ Դրա վրա պատկերված են Բեյոնսեի խմբից երկու պարողներ (Սևամորթ աղջիկ՝ Ջասմին Հարփեր և ընկերը՝ Նիկոլաս Սլիքը), Փարիզի Լուվր ամրոցում գտնվող Լեոնարդո Դա Վինչիի «Մոնա Լիզա» (Ջոկոնդա) կտավի ֆոնի վրա։


== Քննադատական ընդունելություն ==
Ալբոմը դրական և նույնիսկ բուռն արձագանքներ է ստացել երաժշտական քննադատների և առցանց հրատարակությունների կողմից., Նյու Յորք Թայմս, Us Weekly, The Guardian, The Daily Telegraph, Variety, The Times, Pitchfork, Exclaim!:


== Առևտրային հաջողություններ ==
«Everything Is Love» երգը Billboard 200 ամերիկյան հիթ-շքերթում առաջնաելույթ է ունեցել երկրորդ հորիզոնականում՝ զիջելով միայն Youngblood խմբի 123,000 ալբոմային համարժեք միավորներով, ներառյալ 70,000 իսկական ալբոմային վաճառքներով «5 Seconds of Summer» երգին։ Սկավառակը Բեյոնսեի համար դարձել է առաջին երգը, որը իր առաջնաելույթային ալբոմից հետո Billboard 200 հիթ-շքերթում առաջին հորիզոնականում չի հայտնվել և նաև առաջին «թռիչքն» է Ջեյ-Զիի համար In My Lifetime, Vol. 1 սկավառակից հետո։ Ալբոմը առաջնաելույթ է ունեցել հիթ-շքերթում Tidal ծառայությանում ավելի քիչ, քան 6 լրիվ օր ակտիվությունից հետո, և 4 օր ակտիվություն բոլոր այլ թվային մանրածախ առևտրում և սթրիմինգային ծառայություններում։
Միաժամանակ Top R&B/Hip-Hop Albums հիթ-շքերթում ալբոմը զբաղեցրել է առաջին հորիզոնականը։
Թողարկման երկրորդ շաբաթվա ընթացքում ալբոմը 59,000 ալբոմային համարժեք միավոր տպաքանակով դուրս է եկել Billboard 200-ի 4-րդ հորիզոնական։


== Սինգլներ ==
Ալբոմից հինգ երգ միանգամից մտել է թոփ 100. «Apes**t» (առաջնաելույթ է ունեցել 13-րդ հորիզոնականում); «Boss» (77-րդ հորիզոնականում), «Summer» (84-րդ հորիզոնականում), «Nice» (95-րդ հորիզոնականում) և «Friends» (99-րդ հորիզոնականում)։ Բեյոնսեի և JAY-Z-ի համար սրանք, համապատասխանաբար, 59-րդ և 97-րդ մենակատարային հարվածներն էին Hot 100-ում։ Hot 100 հիթերում ներառվել է 8 համատեղ երգեր, որոնցից ամենահայտնի սինգլը  «Crazy in Love» սինգլն էր (2003 թվականին 8 շաբաթ առաջին հորիզոնականում)։ Ալբոմը ներառում է 9 երգեր։


== Երգացանկ ==
Ըստ Բեյոնսեի պաշտոնական կայքի, Tidal ծառայության և ալբոմի թվային գրքույկի

Գրառումներ

^[a] համապրոդյուսեր
^[b] լրացուցիչ պրոդյուսեր
^[c] վոկալի պրոդյուսեր


== Ծանոթագրություններ ==
Ռասմիկեևո (գյուղ, Իգլինսկի շրջան)

Ռասմիկեևո (ռուս.՝ Расмикеево, բաշկիրերեն՝ Рәсмәкәй), գյուղ Ռուսաստանի Բաշկորտոստան հանրապետության Իգլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 124 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շերոն Օլդս

Շերոն Օլդս (անգլ.՝ Sharon Olds, նոյեմբերի 19, 1942(1942-11-19), Սան Ֆրանցիսկո, Կալիֆոռնիա, ԱՄՆ), ամերիկացի բանաստեղծուհի։


== Կենսագրություն ==
Շերոն Օլդսը ավարտել է Սթենֆորդի համալսարանը, ստացել է դոկտորի կոչում Կոլումբիայի համալսարանում։ Նա գրելու հմտություններ է դասավանդել Նյու Յորքի համալսարանում։


== Ստեղծագործություն ==
Շերոն Օլդսը 1980 թվականին հրատարակել է իր առաջին բանաստեղծական ժողովածուն՝ Սատանայի խոսքը։ Այդ ժամանակից ի վեր նա գրել և հրատարակել է ևս 11 գիրք։


== Գրքեր ==
1980 թվական, Սատանայի խոսքը անգլ.՝ Satan Says
1983 թվական, Միակ աղջիկը տղաների երեկույթին անգլ.՝ The One Girl at the Boys' Party
1984 թվական, Մահացածները և ողջերը անգլ.՝ The Dead and the Living
1987 թվական,  Ոսկե վանդակ անգլ.՝ The Gold Cell
1992 թվական, Հայրը անգլ.՝ The Father
1996 թվական, Աղբյուրը անգլ.՝ The Wellspring
1999 թվական, Արյուն, բարակ, ծղոտ անգլ.՝ Blood, Tin, Straw
2002 թվական, Աննկատ սենյակ անգլ.՝ The Unswept Room
2004 թվական, Հարվածի կայծեր, ընտրված բանաստեղծություններ անգլ.՝ Strike Sparks: Selected Poems
2008 թվական, Մեկ գաղտնի բան անգլ.՝ One Secret Thing
2012 թվական, Եղնիկի թռիչքը անգլ.՝ Stag´s Leap Թ․ Ս․ Էլիոթի մրցանակ,  Պուլիցերյան մրցանակ 2013 թվական


== Խոստովանություն ==
Շերոնը երկու անգամ առաջադրվել է Թ․ Ս․ Էլիոթի գրական մրցանակի։ Այդ մրցանակը ստացել է Եղնիկի թռիչքը բանաստեղծությունների հաջորդ ժողովածուի համար։
Նույն հավաքածուի համար նրան շնորհվել է Պուլիցերյան մրցանակ։ Օլդսը Եղնիկի թռիչք բանաստեղծությունների ժողովածուն գրել է իր ամուսնալուծության պատմությունից ներշնչված։ Նա 26 տարի ամուսնացած է եղել։ Օլդսը առաջին ամերիկուհին է եղել, ով ստացել է Էլիոթի մրցանակը։


== Ծանոթագրություններ ==


== Արտաքին հղումներ ==
На сайте Poetry Foundation
Премия Т. С. Элиота впервые ушла в США / lenta.ru